నొయిడా, డిసెంబరు 23: ఉత్తరప్రదేశ్లో అత్యాధునిక నగరంగా నొయిడా కు పేరు. అయితే ఈ సిటీకి ఏ ముఖ్యమంత్రి వెళ్ళినా -నెలలోగా వారి పదవి పోతుందనేది ఓ నమ్మకం. 1980ల్లో నారాయణ్దత్ తివారీ, వీర్ బహదూర్సింగ్లు అక్కడికి వెళ్ళిన నెలలోనే పదవీచ్యుతులయ్యారు. 2011లో మాయావతిదీ అదే పరిస్థితి.  2002లో రాజ్నాథ్ సింగ్ నొయిడా-ఢిల్లీ ఫ్లైఓవర్ను ప్రారంభించినా ఢిల్లీ వైపు ఉండిపోయారు తప్పితే నొయిడా గడ్డపై అడుగిడలేదు. ములాయం సింగ్ యాదవ్, ఆయన కొడుకు అఖిలేష్ యాదవ్లు ఆ భయంతో నొయిడా ఛాయలకే వెళ్ళలేదు.  దాన్ని బద్దలు కొట్టాలనుకొన్నారు ప్రస్తుత సీఎం యోగి ఆదిత్యనాథ్. ఆయన శనివారం నాడు ఈ మిలీనియం సిటీని సందర్శించారు. ఈ నెల 25న ప్రధాని నరేంద్ర మోదీ నొయిడా-కల్కాజీ మెట్రోలైన్ ప్రారంభానికి అక్కడకు వస్తున్నారు. ఆయన రాక సందర్భంగా భద్రత, ఇతర ఏర్పాట్లను పర్యవేక్షించేందుకు యోగి వెళ్లారు. యోగి జ్యోతిషాన్ని నమ్ముతారు.. కానీ నొయిడా పర్యటనకు వద్దన్న వాదనను ఆయన ఒఠ్ఠి మూఢనమ్మకమని కొట్టిపారేశారు.
noida, disembaru 23: uttarapradeshlo atyaadhunika nagaramgaa noida ku paeru. ayithe ee siteeki e mukhyamantri vellinaa -nelalogaa vaari padavi potundanedi oo nammakam. 1980llo narayandat tivaari, veer bahaduursinglu akkadiki vellina nelalone padaveechyutulayyaaru. 2011loo mayavatidi adhe paristhiti.  2002loo rajnath sing noida-dhilli fliovernu praarambhinchinaa dhilli vaipu undipoyaaru tappite noida gaddapai adugidaledu. mulayam sing yadav, aayana koduku akhilesh yaadavlu aa bhayamto noida chaayalake vellaledu.  daanni baddalu kottaalanukonnaaru prastuta cm yogi aadityanath. aayana sanivaaram naadu ee mileenium citeeni sandarsinchaaru. ee nela 25na pradhaani narendra modii noida-kalkaji metroline praarambhaaniki akkadaku vastunnaaru. aayana raaka sandarbhamgaa bhadrata, itara erpaatlanu paryavekshinchenduku yogi vellaaru. yogi jyotishaanni nammutaaru.. cony noida paryatanaku vaddanna vaadananu aayana otti moodanammakamani kottipaaresaaru.